Suchinthana/ta-wikipedia huggingface dataset:
சென்னாக்கூனி

கூனி இறால் அல்லது சென்னாக்கூனி  (Shrimp) என்பது, கடின ஓடுடைய கணுக்காலி வகையைச் சேர்ந்த இறாலைப் போன்று வளைந்த உடலை உடையது. உணர் கொம்புகள், கால்கள் போன்ற தொங்கு உறுப்புகள் இறாலில் போன்று உள்ளன. இது 2.5 செ.மீ நீளமே உள்ளதால் சிற்றிறால் என்பர். 

கூனி இறால்கள் பரவலாகவும் மிகுதியாகவும் காணப்படக்கூடியவை. வாழிடங்களைப் பொறுத்து, ஆயிரக்கணக்காண வகைகளைக் கொண்டுள்ளன.  கடல், கழிமுகங்கள், ஆறுகள், ஏரிகளின் அடிப்பரப்புகளில் இவை இரை உண்ணுவதைக் காணலாம். இவற்றுள் சில வகைகள், தம்மைக் கொன்றுண்ணக்கூடியவற்றிடமிருந்து தப்புவதற்காக அடிவண்டலுக்குள் சென்று ஒளிந்து கொள்ளும் தன்மையுடையவை. பொதுவாக, ஒன்று முதல் ஏழு ஆண்டுகள்வரை உயிர் வாழும். பெரும்பாலும் தனியாக இருக்கும் இவை, இனப்பெருக்கக் காலத்தில் கூட்டமாகவும் காணப்படும்

உணவு  
சென்னாக்கூனி புரதம் மிகுந்த உணவாகும்.  இதனை உலர்த்தியும் பயன்படுத்தலாம்

மேற்கோள்கள் 

துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
ஓடுடைய கணுக்காலிகள்
பர்ஹி (சட்டமன்றத் தொகுதி)

பர்கி (சட்டமன்றத் தொகுதி) (Bargi Assembly constituency) (தொகுதி எண் : 096) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ஜபல்பூர் மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
பர்ஹி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச்சேர்ந்த பிரதிபா சிங் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஜபல்பூர் மாவட்டம்
மத்தியப் பிரதேச சட்டமன்றத் தொகுதிகள்
ஜபல்பூர் கிழக்கு (சட்டமன்றத் தொகுதி)

ஜபல்பூர் கிழக்கு (சட்டமன்றத் தொகுதி) (Jabalpur East Assembly constituency, தொகுதி எண் : 097) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ஜபல்பூர்  மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
ஜபல்பூர் கிழக்கு சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த அஞ்சல் சொங்கர் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஜபல்பூர் மாவட்டம்
மத்தியப் பிரதேச சட்டமன்றத் தொகுதிகள்
ஜபல்பூர் வடக்கு (சட்டமன்றத் தொகுதி)

ஜபல்பூர் வடக்கு (சட்டமன்றத் தொகுதி) (Jabalpur North Assembly constituency) (தொகுதி எண்: 098) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி ஜபல்பூர்  மாவட்டத்தில் அமைந்துள்ளது .

சட்டமன்ற உறுப்பினர்கள்

தற்போதைய சட்டமன்ற உறுப்பினர் 
ஜபல்பூர் வடக்கு சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரசு கட்சியைச் சேர்ந்த விஜய் சக்சேனா இருக்கிறார்.

மேற்கோள்கள் 

ஜபல்பூர் மாவட்டம்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மத்தியப் பிரதேச சட்டமன்றத் தொகுதிகள்
ஜபல்பூர் கன்டோன்மெண்ட் (சட்டமன்றத் தொகுதி)

ஜபல்பூர் கன்டோன்மெண்ட் (சட்டமன்றத் தொகுதி) (Jabalpur Cantonment Assembly constituency) (தொகுதி எண் : 099) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ஜபல்பூர்  மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
ஜபல்பூர் கன்டோன்மெண்ட் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த அசோக் ஈஸ்வர்தாஸ் ரொகானி  இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மத்தியப் பிரதேச சட்டமன்றத் தொகுதிகள்
மகாமேரு மாளிகை

மகாமேரு மாளிகை என்பது நாகர்கோவில் நகரில் அமைந்துள்ள நாகராஜா கோவிலின் தெற்கு பிரதான வாசலைக் குறிக்கும்.

அமைப்பு
தெற்கு நோக்கிய இவ்வாசல் மேற்பகுதியில் மூன்று கும்பங்களை உடையது. கதவுகள் மரத்தால் செய்யப்பட்டவை மேலும் அரண்மனை முகப்பு போன்ற தோற்றத்தைக் கொண்டுள்ளன. மேற்கூரை ஓடுகளால் ஆனது. வாயிலின் இரு பக்கமும் அறைகள் காணப்படுகின்றன. மேற்குப் புறமுள்ள அறை மாளிகை போன்ற அமைப்புடையது. இது தேக்கினால் ஆன மலபார் கட்டிடக்கலை அமைப்புடையது.

வரலாறு
18-ஆம் நூற்றாண்டில் வேணாட்டு அரசர் அனுஷம் திருநாள் மார்த்தாண்ட வர்மா பட்டத்திற்கு வருவதற்கு முன்பு பப்புத்தம்பி உள்ளிட்ட அரசரின் பகைவர்கள் அவரைக் கொல்ல முயற்சித்தனர். 1733 ஆம் ஆண்டில் மகாமேரு மாளிகையில் (தெற்கு வாயிலின் மேற்குப்புறம்) இளவரசர் மார்த்தாண்ட வர்மா உறங்கிக்கொண்டிருந்த நேரத்தில் அவரது எதிரியான பப்புத்தம்பி மாடிக்கு ஏறிச்சென்று அரசரை வாளால் வெட்ட முயன்றார் என்பதும், கோயில் நந்தவனத்தில் உள்ள பாம்பு ஒன்று அந்த நேரத்தில் அங்கு வந்ததால் வாள் குறி தவறி உத்திரத்தில் பட்டது என்றும், இந்த சப்தம் கேட்டு விழித்த மார்த்தாண்ட வர்மா தன்னை கொல்ல வந்த எதிரியை மடக்கி பிடித்து கொன்றார். இந்த வாயிலில் கொலை நடந்ததால் மன்னர் பரம்பரையினர் இந்த வாயில் வழியாக கோயிலுக்கு செல்வதில்லை என வரலாற்று ஆய்வாளர் பத்மனாபன் தெரிவிக்கிறார்.

மேற்கோள்கள் 

கன்னியாகுமரி மாவட்டம்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கட்டிடக்கலை
கன்னியாகுமரி மாவட்டத்திலுள்ள இந்துக் கோயில்கள்
அகிம்சை

அகிம்சை, அல்லது அஹிம்சை () (, ஆங்கிலம்: Ahimsa, பாளி: ‘காயப்படுத்தாமை' அல்லது ‘இரக்க உணர்வு' என்று பொருள்படும்) இந்திய சமயங்களில் ஒரு முக்கிய ஒழுக்கத்தைக் குறிக்கிறது.

“ஹிம்சை” என்பது ‘காயம்’ அல்லது ‘தீங்கு’ ஆகும். ‘அஹிம்சை’ இதற்கு எதிா்மாறான பொருள் கொண்டது. அதாவது "காயம் ஏற்படுத்தாதீா்கள்", “தீங்கு செய்யாதீா்கள்” என்பது பொருள். அகிம்சை என்பது அறப் போராட்டத்தையும் குறிக்கும். அனைத்து உயிரினங்களுக்கும் பொருந்தும் என்று இந்திய மதங்கள் குறிப்பிடுகின்றன.

சைனம், இந்து சமயம், பௌத்தம் ஆகியவற்றில் ‘அகிம்சை’ என்பது ஒரு முக்கிய அம்சமாகும். அகிம்சை என்பது பல பரிமாணக் கருத்துகளைக் கொண்டது. பிறரின் காயத்தைத் தடுக்க, தன்னைத்தானே காயப்படுத்திக் கொள்ளுதல் என்றும் பொருள்படும். இந்து மதத்தின் பண்டைய அறிஞா்கள், அகிம்சைக் கொள்கைகளில் முன்னோடியாக இருந்தனா். காலப்போக்கில் அகிம்சை கொள்கைகளை பூா்த்தி செய்தனா். அகிம்சை, ஜைனத்தின் நெறிமுறை தத்துவத்தில் ஒரு அசாதாரண நிலையை அடைந்துள்ளது. பொ.ஊ.மு. முதலாம் நூற்றாண்டுக்கும் பொ.ஊ. 5-ம் நூற்றாண்டுக்கும் இடையில் வாழ்ந்த தமிழ்ப் புலவரான வள்ளுவர் அகிம்சை மற்றும் புலால் மறுத்தலை தனிநபர் நற்பண்புகளாக வலியுறுத்தி அவற்றை தனது நூலின் மைய போதனைகளாக அமைத்தார். மிகப் பிரபலமாக, மகாத்மா காந்தி அகிம்சை கொள்கையில் உறுதியாக இருந்தாா். ‘காயப்படுத்தாமை‘ என்பது ஒருவரின் சொல், செயல், வாா்த்தை மற்றும் எண்ணம் இவை அனைத்தையும் உள்ளடக்கியது.

மேற்கோள்கள் 

இந்து மெய்யியல் கருத்துருக்கள்
சைனம்
அறப் போராட்டம்
காந்தியம்
விலங்குரிமை
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
ஜெனிவா மாநாடு

ஜெனிவா மாநாடு (1932) என்பது படை கலன்கள் குறைப்பது தொடர்பான இரண்டாவது ஜெனீவா மாநாடு சுசர்லாந்தின் தலைநகர் ஜெனீவாவில் 1932- இல் நடைபெற்றது. 1927-ல் நடைபெற்ற ஜெனிவா கடற்படை மாநாட்டில் இருந்து இம்மாநாடு பெரிதும் மாறுபட்டது. இம்மாநாட்டில் படைகலன்கள் குறைப்பது பற்றி விவாதிக்கப்பட்டது.

இம்மாநாட்டில் 31 நாடுகள் பங்கேற்றன. அமெரிக்கா, ரஷ்யா, ஜெர்மனி போன்ற வளர்ந்த நாடுகளும் கலந்து கொண்டு படை கலன் குறைப்பில் கவனம் செலுத்துவதாக உறுதி அளித்தன. ஆனால் 1933-ல் ஹிட்லர் ஜெர்மனியின் சான்சிலரான போது ஜனிவா மாநாட்டு ஒப்பந்தங்களை மீறினார். சர்வதேச சங்கத்தில் இருந்தும் ஜெர்மனி விலகியது. 1932-ல் கிப்ஸன் லண்டன் மாநாட்டை துவக்குவதாக இருந்தார். ஆனால் அமெரிக்கா ஏற்கனவே படைகலன்கள் குறைப்பு நடவடிக்கையில் ஈடுபடுவதால் இம்மாநாட்டில் ஆர்வம் காட்டவில்லை. கிப்ஸனின் கருத்துப்படி லண்டன் மாநாடு படைகலன் குறைப்பு நடவடிக்கை அல்ல. மாறாக நாடுகளுக்கிடையே இராணுவ சமநிலையை ஏற்படுத்துவதை முக்கிய நோக்கமாக கொண்டதாகும். 

செயலர் ஸ்டைம்சன் அமெரிக்கா மாநாட்டில் கலந்து கொள்ள வேண்டியதின் முக்கியதுவத்தையும்  ஜரோப்பாவில் அணு ஆயுத குறைப்பிலும் அமைதியை நிலைநாட்டுவதிலும் உள்ள தார்மீக தன்மையை அமெரிக்காவிற்கு எடுத்து வடிவில் எழுதினார். ஜெர்மனின் காலனி ஆதிக்க கொள்கை மஞ்சூரிய சிக்கல் போன்றவற்றிற்கு படைகுறைப்பபு அவசியம் என்றும் கடலாதிக்க கொள்கை தூரகிழக்கு நாடுகளின் மீது தாக்கத்தை ஏற்படுத்தும் என்று கூறினார்.

மேற்கோள்கள்

மாநாடுகள்
ஆவு மரம்

ஆவு மரம் (Holoptelea integrifolia) தாவரவியல் பெயர்: ஹலோப்டேலியா இன்டெக்ரிபோலியா,  உல்மேசி தாவரக் குடும்பத்தை சேர்ந்த இது நாடெங்கும் ஆண்டிற்கு 800 மில்லி அளவிற்கு மேல் மழையுடைய பகுதிகளில் காணப்படுகிறது. மகாராட்டிராவில் பருவ மழைக் காடுகளிலும், உத்திரப்பிரதேசத்தில் இலையுதிர்க் காடுகளிலும் அதிகமாக உள்ளன. வெப்ப மண்டல மரம். ஆயா, ஆமிலி, தம்பச்சி என்ற வேறு பெயா்களிலும் தமிழ்நாட்டில் அழைக்கப்படுகிறது.

விவரிப்புகள்
இந்திய எல்ம் எனப்படும் இந்த ஆவு மரம் 20மீ முதல் 25 மீ உயரம் வரை வளரும் இலையுதிர்வக மரமாகும்; அரிதாக, 30 மீ உயரமும் இது வளரலாம். அகன்ற முடு போன்ற கவிப்புடைய இம்மரம் மூன்றில் ஒரு பங்கு உயரத்திற்கு மேல் கிளைகள் மேல் நோக்கி பிரிந்து வளர்ந்திடும் அடர்ந்த தழையமைப்புடையது. மரப்பட்டை சாம்பல் நிறத்தில் இருக்கும். இதன் முதிர் மரங்களில் தக்கை போன்ற உரியும்செதில்கள் இருக்கும். இலைகள் ஒன்றுவிட்டொன்றாக மாற்றொழுங்கமைவில், நீள்வட்ட முட்டை வடிவத்தில் 8.0 முதல் 13.0 செ.மீட்டர் நீளமும்,3.0 முதல் 6.0 செ.மீட்டர்  அகலமும் கொண்டிருக்கும். முழு இலை விளிம்பும் சீராகவோ அல்லது அரம்பப் பல் வடிவத்திலோ அமையும். காம்புப்பகுதியின் இலையடி  வட்டமாக அல்லது இதய வடிவத்தில் நுனியில் நீண்ட கூரிய முனையுடனும் இருக்கும். இலைக் காம்பு இலான்சு வடிவில் இருக்கும். காம்பின் நீளம் 1.25 செ.மீட்டருக்கும் சற்றுக் குறைவானது. இலையின் மேற்புறம் பளபளப்பாகவும் கீழ்ப்புறம் நரம்புகள் பளிச்செனத் தெரியும். நசுக்கிய இலை அருவெருப்பு தரும் மணம் கொண்டிருக்கும்.

இலைச் சந்துகளில் பச்சை நிறத்தில் மலர்கள் கொத்துக்களாக காணப்படும். மலர்கள் சின்னஞ்சிறியன; மலர்களின் நிறம் பசுமஞ்சள் முதல் பழுப்பு நிறமாக இலை உதிர்ந்த வடுக்களில் கொத்தாகவோ மஞ்சரியாகவோ அமையும். பூமடல்கள் வெல்வெட் பளபளப்புடன் நான்காக அமையும். இதன் வட்டவடிவ வெடியா சிறகு கனி 2.5 செமீ விட்டத்துடன் தட்டையான விதையில் இணைந்த சிறகுப் படலமாக அமையும். விதையைச் சுற்றிச் சிறகு போன்ற அமைப்பு இருப்பதால், காற்றூடாக  இதனால் நெடுந்தொலைவு வரை  பரவமுடியும்.

வளர்ப்பும் பயன்பாடுகளும்
ஆவுமரம் மலிவான இருக்கைகள் செய்யவும் ஊரகப் பகுடிகளில் விறகாகவும் பயன்படுகிறது. இது வெப்ப ஏற்புதிறமும் வறட்சி தாங்குதிறமும் மீளுயிர்ப்புதிறமும் கொண்டிருப்பதால் சுற்றுச்சூழல் காப்புக் காடாகப் பயன்படுகிறது. இதன் பூக்களும் இலைகளும் பட்டையும் பல நோய்களுக்கு மருந்தாகப் பயன்படுகின்றன.

காட்சி மேடை

மேற்கோள்கள்

உசாத்துணை
Mani P.S & Kamala Nagarajan (1994). Valamtharum marangal - Part - 1, 2nd Ed.,Chennai, New century book house pvt ltd.,

பூக்கும் தாவரங்கள்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
பொன்னையா ராமஜெயம் அறிவியல் மற்றும் தொழில்நுட்ப நிறுவனம்

பிரிசுட்டு பல்கலைக்கழகம் (Ponnaiyah Ramajayam Institute of Science and Technology) இந்தியாவின் தமிழ்நாட்டிலுள்ள தஞ்சாவூர் மாவட்டத்தில் வல்லம் என்ற ஊரில் அமைந்துள்ளது. பொன்னைய்யா இராமானுசம் அறிவியல் மற்றும் தொழில்நுட்ப நிறுவனம் என்ற இந்த நிகர்நிலைப் பல்கலைக்கழகம் சுருக்கமாக பிரிசுட்டு பல்கலைக்கழகம் என அழைக்கப்படுகிறது. பொறியியல், அறிவியல், கல்வி, மேலாண்மை, கலை ஆகிய பிரிவுகளில் பட்டப்படிப்பு மற்றும் முதுகலை பட்டப்படிப்புகள் மற்றும் ஆராய்ச்சி வகுப்புகள் இங்கு வழங்கப்படுகின்றன. பொன்னைய்யா இராமநுசன் குழுமம் என்பது தமிழகத்தில் கல்விப் பணியாற்றும் குழுமங்களீல் ஒன்றாகும்..

தோற்றம் 
பொன்னைய்யா இராமானுசம் அறிவியல் மற்றும் தொழில்நுட்ப நிறுவனம் 1994 ஆம் ஆண்டு பேராசிரியர் பி.முருகேசனால் நிறுவப்பட்டது. முதலில் கணினி அறிவியல் மற்றும் தொழில்நுட்ப நிறுவனம் என்ற பெயரால்  அறியப்பட்டது. முருகேசன் தஞ்சாவூர் மாவட்டத்தில் கணினி கல்வியை அறிமுகப்படுத்த இந்த நிறுவனத்தை நிறுவினார். அதன்பிறகு, கணினி பயன்பாடுகளில் முதுநிலை பட்டய திட்டங்களை வழங்க பாரதிதாசன் பல்கலைக்கழகத்துடன் இந்த நிறுவனம் இணைந்தது..

அதன்பிறகு, கலை மற்றும் அறிவியல் கல்லூரி, பொறியியல் மற்றும் தொழில்நுட்பக் கல்லூரி, கல்வியியல் கல்லூரி, ஆராய்ச்சி நிறுவனம் மற்றும் பல்தொழில்நுட்பக் கல்லூரி என விரிவுபடுத்தப்பட்டது.

கல்லூரி அதன் பின்னர் இந்திய அரசின் மனிதவள மேம்பாட்டு அமைச்சகத்திடம் நிகர்நிலைப் பல்கலைக்கழக தகுதி வேண்டி தனது முன்மொழிவை சமர்ப்பித்தது.

2008 ஆம் ஆண்டு சனவரி மாதம் 4 ஆம் தேதியன்று பல்கலைக்கழக மானியக்குழுவின்  நிபுணர் குழு, மனிதவள மேம்பாட்டு அமைச்சகம் மற்றும் இந்திய அரசாங்கம் ஆகியவற்றின் பரிந்துரைகளின் அடிப்படையில் இந்த நிறுவனம் பல்கலைக்கழகத் தகுதி பெற்றது. தொலைதூரக் கல்விக் குழுவும் இந்நிறுவனத்தின் கல்வியியல்  பாடத்திட்டத்தை அங்கீகரித்துள்ளது.

தேசிய மதிப்பீடு மற்றும் அங்கீகாரக் குழு 2015 ஆம் ஆண்டில், நிறுவனத்திற்கு "பி" நிலை தகுதியை  வழங்கியது. 150 மருத்துவ படிப்பு இடங்களை வழங்க நிபந்தனை அனுமதி பெற்றிருந்த இந்த நிறுவனம், 2017–18 மற்றும் 2018–19 கல்வியாண்டுகளுக்கு மாணவர் சேர்க்கைக்கு தடை விதிக்கப்பட்டதாக மத்திய சுகாதார அமைச்சகத்தின் துணைச் செயலாளர் கையெழுத்திட்ட கடிதத்தில் தெரிவிக்கப்பட்டது. தற்பொழுது மருத்துவம், பொறியியல், கலை மற்றும் அறிவியல், கல்வி, பார்மசி, மேலாண்மை, தொழில்நுட்பம் ஆகிய பிரிவுகள் சென்னையில் நல்லூர் என்ற இடத்தில் ஈ.சி.ஆர். சாலையில் அமைந்துள்ள மருத்துவ கல்லூரி வளாகத்தில் வழங்கப்படுகின்றது.

சேர்க்கை
படிப்புகளுக்கான சேர்க்கை அகில இந்திய பொறியியல் நுழைவுத் தேர்வில் மாணவர்களின் செயல்திறனை அடிப்படையாகக் கொண்டதாகும். மற்ற படிப்புகளுக்கு, முந்தைய தொடர்புடைய கல்விப் படிப்புகளின் செயல்திறனை அடிப்படையாகக் கொண்டு சேர்க்கை நடைபெறுகிறது. சேர்க்கைக்கு தகுதி பெற, மாணவர்கள் பட்டயப் படிப்புகளுக்கு 10 ஆம் வகுப்பு தேர்ச்சி பெற வேண்டும். பொறியியல் படிப்புகளுக்கு  வேதியியல், உயிரி தொழில்நுட்பம், உயிரியல் அல்லது தொழில்நுட்ப தொழிற்கல்வி பாடம் ஆகியவற்றுடன் இயற்பியல் மற்றும் கணிதத்தை கட்டாய பாடங்களாகக் கொண்ட 10+2 தேர்வில் தேர்ச்சி பெற்றிருக்க வேண்டும். மேலே குறிப்பிட்டுள்ள பாடங்களில் மாணவர்கள் குறைந்தபட்சம் 45% (அல்லது ஒதுக்கப்பட்ட பிரிவைச் சேர்ந்த விண்ணப்பதாரர்களுக்கு 40%) மதிப்பெண் பெற்றிருக்க வேண்டும்.

மேற்கோள்கள்

வெளி இணைப்புகள் 

 
 UGC affiliation details

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தஞ்சாவூர் மாவட்டத்தில் கல்வி
தமிழ்நாட்டு பொறியியல் கல்லூரிகள்
நிகர்நிலைப் பல்கலைக்கழகங்கள்
தாவரவியல் விளக்கப்படம்

தாவரவியல் விளக்கப்படம் (Botanical illustration) என்பது தாவர இனங்களின் வடிவம், நிறம் மற்றும் விவரங்களை சித்தரிக்கும் கலைப் படைப்பாகும். இவை பொதுவாக சித்தரிக்கப்பட்ட பாடங்களைப் பற்றி அறிவியல் ரீதியாக விளக்கமாகக் கொண்டவை, மேலும் அவை பெரும்பாலும் புத்தகங்கள், பத்திரிகைகள் மற்றும் பிற ஊடகங்களில் தாவரவியல் விளக்கத்துடன் அச்சிடப்படுகின்றன. சில கலைப்படைப்புகளாகவும் விற்கப்படுகின்றன. பெரும்பாலும் ஒரு அறிவியல் ஆசிரியர் ஆலோசனையுடன் உருவாகும் தாவர வெளித்தோற்ற மாதிரிகள் மற்றும் குறிப்புகள் புரிந்துகொள்ளதக்கதாக உள்ளது. 

பல விளக்கப்படங்கள் நீர் வண்ணத்தில் உள்ளன. ஆனால் எண்ணெய்கள், மை, அல்லது பென்சில் அல்லது இவை அனைத்தையும் கொண்டும் பிற ஊடகங்களின் கலவையாகவும் உருவாக்கலாம்.

மேற்கோள்கள்

மேலும் படிக்க 
 De Bray, Lys (2001). The Art of Botanical Illustration: A history of classic illustrators and their achievements. Quantum Publishing, London. .
 Blunt, Wilfrid and Stearn, William T. (1994). The Art of Botanical Illustration. Antique Collector's Club, London. .
 Morris, Colleen; Louisa Murray: (2016). The Florilegium: the Royal Botanic Gardens Sydney celebrating 200 years: plants of the three gardens of the Royal Botanic Gardens and Domain Trust, The Florilegium Society at the Royal Botanic Gardens, Sydney. 
 Sherwood, Shirley (2001). A Passion for Plants: Contemporary Botanical Masterworks. Cassell and Co, London. .
 Sherwood, Shirley and Rix, Martyn (2008). Treasures of Botanical Art. அரச கழக தாவரவியல் பூங்கா, கியூ. .

வெளி இணைப்புகள் 

 American Society of Botanical Artists
Art Serving Science: Solutions for the Preservation and Access of a Collection of Botanical Art and Illustration
Botanical Art Society of Australia
Botanical Drawings of carnivorous plants from the John Innes Centre Historical Collection 
Plantillustrations.org: searchable database of historic illustrations
Botany.si.edu: online Smithsonian catalogue
Flora of New Granada (Colombia) Drawings online, from the  Royal Botanical Expedition led by Jose Celestino Mutis 
Traveling Artist Wildflowers Project
University of Delaware: 'The Art of Botanical Illustration' exhibit

தாவரவியல்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
உரைவடிவச் சிக்கல் (கணிதக் கல்வி)

அறிவியல் கல்வியில், உரைச் சிக்கல் (word problem)என்பது ஓர் கணிதவியல் சிக்கலாகும். இந்நிலையில் சிக்கலின் கணிசமான தகவல் இயல்பு மொழியில் இருக்கும். குறியீடுகளில் அமையாது. பெரும்பாலான உலகச் சிக்கல்கள் ஏதோ ஒருவகை எடுத்துரைப்பில் இருப்பதால், இது எடுத்துரைப்புச் சிக்கல் அல்லது கதையாடல் சிக்கல் எனவும் கூறப்படுகிறது. தொழில்நுட்ப மொழியின் பெரும்பகுதி இந்நிலையில் அமையும்.

எடுத்துக்காட்டு 
இங்கே கணிதக்குறியீடுகளுடன் ஒரு கணிதச் சிக்கல்:
 தீர்க்க J:
 J = A − 20
 J + 5 = (A + 5) / 2
மேலே குறிப்பிடப்பட்ட சிக்கல்  உரைத்தொடர் வடிவத்தில்  பின்வருமாறு:
 ஜான் இருபது ஆண்டுகள் ஆமியை விட இளையவன். மேலும், ஐந்து ஆண்டுகள்' நேரத்தில், அவள் அகவையில் அவரது அகவை பாதி. தற்போது ஜானின் வயது என்ன?

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கணிதக் கல்வி
சோழர் கால மருத்துவமனைகள்

சோழர் கால மருத்துவமனைகள் “ஆதுலர் சாலைகள்” என்ற பெயரால் நிர்வகிக்கப்பட்டுள்ளன. காஞ்சிபுரம் மாவட்டம், மதுராந்தகம் வட்டத்தில் திருமுக்கூடல் என்ற ஊரில், வீர இராஜேந்திர சோழனின் ஆட்சி காலத்தில் வெங்கடேச பெருமாள் கோயில் நிர்வாகத்தின் கீழ் “வீரசோழன் ஆதுலசாலை” என்ற மருத்துவமனை செயல்பட்டுள்ளது. அங்கு மருத்துவ விடுதியும் இருந்துள்ளது.

குந்தவை மருத்துவமனை
முதலாம்இராசராசனின் தமக்கையார்  குந்தவை பிராட்டியார்   தனது தந்தை சுந்தரசோழனின் பெயரால் “சுந்தரசோழ விண்ணகர் ஆதுலார் சாலை” என்ற மருத்துவமனையை ஏற்படுத்தி அதனை நிர்வகிக்க நிலக்கொடையும் அளித்துள்ளாள்.

இலவச மருத்துவமனை
விக்கிரம சோழனின் ஆட்சி காலத்தில் திருபுகழுரில் “தேவருடையான் மதுக்கினியான் ஆன விராடராசன்” என்பவன் முடிகொண்ட சோழ பேராற்றின் வடகரையில் ஆதுலார்சாலை ஒன்று ஏற்படுத்தப்பட்டுள்ளது. இம்மருத்துவமனையில் அனாதைகளுக்கு மருத்துவம் அளிக்கப்பட்டுள்ளது. அனாதைகளுக்கு சிகிச்சையுடன் இலவசமாக உணவும் அளிக்கப்பட்டுள்ளது. இதற்கென்று ஆதுலார் சாலைக்கருகில் மடம் ஒன்று ஏற்படுத்தப்பட்டு அதற்கான நிலக்கொடையும் அளிக்கப்பட்டுள்ளது.
சோழர் கால மருத்துவக் கல்லூரிகளில் விக்கிரம சோழனின் ஆட்சிக் காலத்தில் திருவாடுதுறையில் மருத்துவக் கல்லூரி ஒன்று ஏற்படுத்தப்பட்டுள்ளது. இரண்டாம் குலோத்துங்கன் ஆட்சிக் காலத்தில் விழுப்புரம் மாவட்டம், பெருவல்லூரில் மருத்துவக்கல்லூரி ஒன்று செயல்பட்டுள்ளது. இக்கல்லூரியில் படித்த மாணவர்களுக்கு சரகசம்ஹிதை, அஷ்டாங்க கிருதம் போன்ற மருத்துவ நூல்கள் கற்பிக்கப்பட்டுள்ளன. இக்கல்லூரி மாணவர்கள் தங்கி படிப்பதற்கு விடுதியும் (மடம்) இருந்துள்ளது. இவ்விடுதியில் மருத்துவ மாணவர்களுக்கு உணவளிக்கப்பட்டுள்ளது. அதற்காக நிலக்கொடையும் அளிக்கப்பட்டுள்ளது.

மருந்து வகைகள்
பிற்கால சோழர்ஆட்சி காலத்தில் ஆதுலர்  சாலைகளில் (மருத்துவமனை) நோயாளிகளுக்குத் தேவையான மருந்துகள் இருப்பு வைக்கப்பட்டு பாதுகாக்கப்பட்டுள்ளன. வீரசோழன் ஆதுலார் சாலையில் ஓர் ஆண்டிற்கு தேவையான மருந்துகள் இருப்பில் வைக்கப்பட்டிருந்ததாகக் கல்வெட்டுகள் குறிப்பிடுகின்றன.

மருந்துகள் இருப்பு விவரம்

		மருந்து						அளவு

பிராமண்யம்-கடும்பு		..		1 படி
வாசா-காப்தகி			..		2 படி
கோ-முத்ரா-ஹதஹி		..		-
தஸ-மூலா-ஹதஹி			..		1 படி
பலாடக-ஹதஹி			..		1 படி
கத்தீரம்				..		1 படி
பலாகேரண்ட தைலம்		..		1 படி
பஞ்சாக தைலம்			..		1 தூணி
லகணாதி ஏரண்ட தைலம்		..		1 தூணி
உத்தம சரணாதி தைலம்		..		1 தூணி
பில்லாதி கிருதம்			..		1 தூணி
மண்டூகர வதகம்			..		1 பதக்கு
திராவட்டி				..		2,000
விமலை				..		தாழி
சுனேத்திர				..		2,000
தம்ராதி				..		2,000
வஜ்ர கல்பம்				..		தூணி-பதக்கு
கல்யாண லவணம்			..		தூணி-பதக்கு

மேற்கோள்
 'இராசராசன் துணுக்குகள் நூறு' வெளியீடு தமிழ்நாடு தொல்லியல் துறை பக்கம் எண்: 23,24,25.

சோழர்
மருத்துவ வரலாறு
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
இரண்டாம் வெங்கோஜி

இரண்டாம் எகோஜி போன்ஸ்லே (1694 அல்லது 1696-1737) என்கிற இரண்டாம் வெங்கோஜி  என்பவர் போன்சலே வம்சத்தின் தஞ்சாவூர் மராத்திய மன்னன்  துக்கோஜியின் மூத்த மகன் ஆவார். இவர் 1736இல் தனது தந்தையின் மரணத்திற்குப்பின் ஆட்சிக்கு வந்தார். இவருடைய ஆட்சிக்காலம் மிகக்குறைவானது. உடல்நலக்குறைவு காரணமாக 1737-ல் மரணமடைந்தார்.

ஆட்சி 
இரண்டாம் எகோஜி 1694 அல்லது 1696இல் சுக்குட்டியில் பிறந்தார். 1736இல் அரியனை ஏறி ஓராண்டு ஆட்சி புரிந்தார். 1736இல் படை எடுத்துவந்த சாந்தா சாஹிப்பை எதிர்த்து கடுமையாக போராடினார். 1737-ஆம் ஆண்டில் 41 அல்லது 43வது வயதில் ஈகோஜி உயிர் இழந்தார்.

மேற்கோள் 
'The Maratha Rajas of Tanjore' by K.R.Subramanian, 1928.

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தஞ்சை மராட்டிய அரசர்கள்
1696 பிறப்புகள்
அன்சார் ஏரி

அன்சார் ஏரி (Anchar Lake) இந்தியாவின் சம்மு காசுமீர் மாநிலத்தின் சிறிநகர் நகரத்தின் சௌரா பகுதியில் மோசமான நிலையிலுள்ள ஓர் ஏரியாகும். காந்தர்பல்  நகரத்திற்கு அருகில் இந்த ஏரி அமைந்துள்ளது. தால் ஏரியை தால் கதவு நாகின் ஏரியுடன் இணைத்துள்ளதைப் போல மிகவும் பிரசித்தி பெற்ற தால் ஏரியுடன் "அமிர் கான் நல்லா" என்ற கால்வாய் வழியாக அன்சார் ஏரி இணைக்கப்பட்டுள்ளது. எதிர்காலத்தில் வெள்ளம் ஏற்படும்போது அதிகப்படியான உபரி தண்ணீரை திசைத்திருப்ப ஏதுவாக இந்த இணைப்புகள் ஏற்படுத்தப்பட்டுள்ளன.

ஒரு காலத்தில் வேட்டைப்படகு, உயிர்காப்புப் படகு போன்ற படகுகளில் தால் ஏரிக்கு பயணம் செய்ய சுற்றுலாப் பயணிகளுக்கு இந்த ஏரி பெரிதும் பயன்பட்டது. காலப்போக்கில் மாசுபாடு, பெரிய அளவிலான ஆக்கிரமிப்பு, சுற்றுப்புறங்களில் சட்டவிரோதமான கட்டுமானங்கள் போன்ற காரணங்களால் ஏரி மோசமடைந்துள்ளது. 1990-ஆம் ஆண்டுகளில்  தால் ஏரியின் மேற்குப் பகுதியைச் சுற்றி மியர்ப்ளான் நெடுஞ்சாலையைக் கட்டுவதற்காக நல்லா மார் மூடப்பட்டபோது புதிய சாலையின் கீழ் ஆறு அடி குழாய்கள் பதியவைக்கப்பட்டன. தால் ஏரியின் தண்ணீர் தொடர்ந்து அஞ்சர் ஏரி அமைப்பிற்குள் செல்ல இது அனுமதித்தது. இருப்பினும் குழாய்கள் குப்பைகள், இலைகள் போன்ற கழிவுப்பொருள்களால் அடைபட்டன.

தால், ஊலர் ஏரிகளைப்போல இந்த ஏரியும் அன்சார் எனப்படும் அன்சி சமுதாயத்தினருக்கு அடைக்கலம் கொடுத்தது.

மேற்கோள்கள்

வெளி இணைப்புகள்
 Anchar Lake

சம்மு காசுமீர் ஏரிகள்
சிறீநகர் மாவட்டம்
எட்வின் சாமுவேல் மாண்டேகு

எட்வின் சாமுவேல் மாண்டேகு (Edwin Samuel Montagu) (6  பிப்ரவரி 1879 – 15  நவம்பர் 1924) ஐக்கிய இராச்சியத்தின் லிபரல் கட்சியின் சார்பாக நாடாளுமன்ற உறுப்பினராகவும், மூன்றாவது யூத இன அமைச்சராகவும் பணியாற்றியவர்.  1917 மற்றும் 1922ஆம் ஆண்டுகளில் ஐக்கிய இராச்சியத்தின் இந்தியாவிற்கான  செயலாளராகவும் இருந்தவர். ஐக்கிய இராச்சியத்தின் பிரிவி கவுன்சில் உறுப்பினராக செயல்பட்டவர்.
 
மாண்டேகு, பிரித்தானிய இந்தியாவின் இந்தியத் தலைமை ஆளுநர் செம்ஸ்போர்டுடன் இணைந்து, 1919ல் வெளியிட்ட மாண்டேகு-செம்ஸ்போர்டு சீர்திருத்தங்கள் மூலம் நன்கறியப்பட்டவர். மாண்டேகு-செம்ஸ்போர்டு சீர்திருத்தங்களை நடைமுறைப்படுத்த, ஐக்கிய இராச்சியத்தின் நாடளுமன்றத்தில் இந்திய அரசுச் சட்டம், 1919 இயற்றப்பட்டது.

இதனையும் காண்க
 மாண்டேகு-செம்ஸ்போர்டு சீர்திருத்தங்கள்
 இந்திய அரசுச் சட்டம், 1919
 செம்ஸ்போர்டு பிரபு

மேற்கோள்கள்

ஆதார நூற்பட்டியல்

வெளி இணைப்புகள்

 

பிரித்தானிய அரசியல்வாதிகள்
1879 பிறப்புகள்
1924 இறப்புகள்
பிரித்தானிய இந்தியா
திருமாந்துறை அட்சயநாதசுவாமி கோயில்

திருமாந்துறை அட்சயநாதசுவாமி கோயில் தமிழ்நாட்டில் தஞ்சாவூர் மாவட்டம், திருமாந்துறை என்னும் ஊரில் அமைந்துள்ள சிவன் கோயிலாகும்.  இது ஒரு தேவார வைப்புத்தலமாகும்.

வரலாறு 
இக்கோயில் பன்னிரண்டாம் நூற்றாண்டைச் சேர்ந்தது.

இரு மாந்துறைகள்
தமிழ்நாட்டில் மாந்துறை என்ற பெயரில் இரண்டு சிவன் கோயில்கள் உள்ளன. அவை வடகரை மாந்துறை, தென்கரை மாந்துறை என்று அழைக்கப்படுகின்றன.வடகரை மாந்துறை, திருச்சியில் இருந்து லால்குடி செல்லும் வழியிலுள்ள  பாடல் பெற்ற காவிரி வடகரை தலங்களில் 58ஆவது தலமாகும். தென்கரை மாந்துறை, கும்பகோணம்-மயிலாடுதுறை சாலையில் ஆடுதுறையிலிருந்து  திருப்பனந்தாள் செல்லும் வழியில் சூரியனார்கோயிலுக்கு அருகில் உள்ள  ஒரு தேவார வைப்புத் தலமாகும். இது தென்கரை மாந்துறையில் உள்ள சிவன் கோயில் ஆகும்.

கோயில் அமைப்பு 
இக்கோயிலில் அட்சயநாதசுவாமி, யோகநாயகி அம்பாள் சன்னதிகளும், விநாயகர், சுப்ரமணியர், மகாலெட்சுமி, மகாவிஷ்ணு, நால்வர், அரதத்தர், மாரியம்மன் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் திருவாவடுதுறை ஆதினத்தின் கட்டுப்பாட்டில் உள்ளது.

பூசைகள் 
இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. வைகாசி மாதம் வைகாசி விசாக திருவிழா முக்கிய திருவிழாவாக நடைபெறுகிறது.

மேற்கோள்கள் 

தஞ்சாவூர் மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
தேவார வைப்புத் தலங்கள்
நியூபியன் ஆடு

ஆங்கிலோ-நியூபியன் ஆடு என்பது பிரித்தானிய வளர்ப்பு ஆட்டு இனமாகும். இது பத்தொன்பதாம் நூற்றாண்டில் பூர்வீக பிரித்தானிய ஆடுகள் மற்றும் இந்தியா, மத்திய கிழக்கு மற்றும் வட ஆபிரிக்காவிலிருந்து இறக்குமதி செய்யப்பட்ட பெரிய லாப்-ஈயர் ஆடுகளின் கலப்பு இனம் ஆகியவற்றுக்கு இடையேயான கலப்பினங்களில் இருந்து  உருவானது. இது பெரிய, ஊசல் காதுகளைக் கொண்டுள்ளது. இது உலகின் பல பகுதிகளுக்கு ஏற்றுமதி செய்யப்பட்டுள்ளது, மேலும் அறுபதுக்கும் மேற்பட்ட நாடுகளில் காணப்படுகிறது.  பல இடங்களில் இது நியூபியன் ஆடு என்று அழைக்கப்படுகிறது.

வரலாறு 
இதன் தாயகம் ஆப்பிரிக்காவின் வட கிழக்குப் பகுதியாயினும் அரேபியா, இந்தியாவிலும் காணப்படும். இந்த இன ஆடுகளுக்கு நீண்ட கால்களும் உறுதியான உடற்கட்டும் உண்டு. இப்பண்பு ஆடு வளர்ப்போரால் இங்கிலாந்தில் விரும்பப்படுகிறது. இங்கிலாந்தில் ஆடு வளர்ப்போர் 1895ம் ஆண்டுக்கு முன்பிருந்தே இந்த இன ஆட்டுக்கிடாய்களை ஆப்பிரிக்கா, அரேபியா, இந்தியாவிலிருந்து இறக்குமதி செய்து ஆங்கிலோ நியூபியன் இனத்தினை  உருவாக்கினர்.

சிறப்பியல்புகள் 
நியூபியன் இனம் மேல்மட்ட ஆடு எனப்படுகிறது. காதுகள் நீண்டு, தலைக்குப் பக்கத்தில் தொங்கிக்கொண்டிருக்கும். நியூபியன் ஆடு  கூரான மூக்கும் குட்டை முடியும் கொண்டது. இன ஆடு ஒரே நிறமாகவோ, நிறக்கலவைகளுடனோ காணப்படும். பொதுவாகக் கறுப்பு, சிவப்பு, பழுப்பு நிறங்கள் தனித்தோ வெண்மை கலந்தோ காணப்படும். இனக் கிடாக்களின் மேல் குட்டையான முடிகள் முதுகு, தொடைகளின் மேல் காணப்படும். இவை ஏனைய சுவிட்சர்லாந்து இன ஆடுகளிலும் காணப்படுகின்றன.

நியூபியன் இன ஆடுகளின் மடி பெரியதாகவும், சுவிட்சர்லாந்து இன ஆடுகளின் மடிகளைவிடத் தொங்கலாகவும் காணப்படும். நன்றாக அமைந்த உறுதியாகப் பிணைக்கப்பட்ட மடி சிறப்பிடம் பெறும். வளர்ந்த பெண் ஆடு 30 அங்குல உயரமும் குறைந்தது 135 பவுண்ட் எடையும் கொண்டிருக்கும். கிடாக்கள் 35 அங்குல உயரமும் குறைந்தது 175 பவுண்ட் உடல்  எடையும் கொண்டிருக்கும். நியூபியன் இனம் சுவிட்சர்லாந்து இனங்களை விட குறைவான அளவே பால் தரும். எனினும் இதன் பாலில் கொழுப்புச் சத்து மிகுதியாகும்.

மேற்கோள்கள் 

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
ஆடுகள்
மனப்போராட்டம்

மனிதனின் மனம் முடிவெடுக்க முடியாமல் தவிப்பதுதான் மனப்போராட்டம்  ஆகும்.

வகைகள்
மனபோராட்டம் பின்வருமாறு மீவகைப்படும்.
அணுகுதல் -அணுகுதல் மனப்போராட்டம்
விலகுதல்-விலகுதல் மனப்போராட்டம்
அணுகுதல்-விலகுதல் மனப்போராட்டம்

அணுகுதல்-அணுகுதல் மனப்போராட்டம்
மனிதர் விரும்பும் இரண்டு வகை இலக்குகளில் ஒன்றைத் தேர்வு செய்ய அவர் மனம் முடிவெடுக்க முடியாமல் தடுமாறுவதே அணுகுதல்-அணுகுதல் மனப்போராட்டம் ஆகும்.

எடுத்துகாட்டு
ஒருவர் தொலைக்காட்சியில் நேரடி ஒளிபரப்பில் மட்டைப்பந்து விளையாட்டைப் பார்க்கவும், அதே நேரம் திரையரங்கில் விரும்பும் நடிகரின் புதிய திரைப்படத்தைக் காணவும் வாய்ப்பு கிடைக்கும்போது, எதனைத் தேர்வு செய்வதெனத் தவிப்பது அணுகுதல் -அணுகுதல் மனப்போராட்டம் ஆகும்.

விலகுதல்-விலகுதல் மனப்போராட்டம்
மனிதர் விரும்பாத இரண்டு வகை இலக்குகளில் ஒன்றைத் தேர்வு செய்ய அவர் மனம் முடிவெடுக்க , அதிலிருந்து தப்பிக்கவும் அவர் மனம் தடுமாறுவது விலகுதல்-விலகுதல் மனப்போராட்டம் ஆகும்.

எடுத்துகாட்டு
ஒரு மாணவர் வீட்டுப் பாடத்தை விரும்பவில்லை. அதைச் செய்யாமல் போனால் ஆசிரியர் திட்டுவார். இரண்டுமே விருப்பமில்லாதபோது மாணவரின் மனம்  இரண்டிலும் இருந்து தப்பிக்க நினைப்பது விலகுதல்-விலகுதல் மனப்போராட்டம் ஆகும்.

அணுகுதல்-விலகுதல் மனப்போராட்டம்
மனிதர் விரும்பும்  ஓர் இலக்கு வெறுக்கக்கூடியதாகவும் இருந்தால் மனம் அதை விரும்பவா ? அல்லது வெறுக்கவா எனத் தவிப்பது அணுகுதல்-விலகுதல் மனப்போராட்டம் ஆகும்.

எடுத்துகாட்டு
சர்க்கரை நோயாளி இனிப்பு உண்ண நினைப்பது. இனிப்பு உண்ண விருப்பம்.ஆனால் இனிப்பு உண்பதே நோயை அதிகரிக்கும் என்பதால் வெறுப்பு. இது அணுகுதல்-விலகுதல் மனப்போராட்டம் ஆகும்.

மேற்கோள்

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
உளவியல்
காப்புக்காடு

காப்புக்காடு   (Kappukadu) என்பது தென்மிழ்நாட்டில் கன்னியாகுமரி மாவட்டத்திலுள்ள பண்டைய ஊராகும். இவ்வூரில் பழந்தமிழ்ப் புலவர் தொல்காப்பியர் பிறந்ததாக நம்புவதால் இது காப்பியங்காடு எனவும் வழங்கப்படுகிறது. இங்குத் தொல்காப்பியருக்கு சிலை நிறுவப்பட்டுள்ளது.

காப்புக்காடு 1 ச.கிமீ பரப்பளவு கொண்டதாகும். புனித அந்தோணி உயர்நிலைப் பள்ளி ஊரின் நடுவில் அமைந்துள்ளது. இந்த ஊரில் 5000 அளவுக்கும் மேற்பட்ட குடும்பங்கள் வாழ்கின்றன.

இந்த ஊர் நாகர்கோயில்-திருவனந்தபுரம் தேசிய நெடுஞ்சாலை 47-இல் 2 கிமீ தொலைவில் அமைந்துள்ளது. மேலும் இந்த ஊர் கன்னியாகுமரியையும் கொச்சியையும் இணைக்கும் கிழக்குக் கடற்கரைச் சாலை தொடர்ச்சியில் இருந்து 3 கிமீ தொலைவில் உள்ளது. இந்த ஊரின் இருபுறப் போக்குவரத்துக்கும் முன்மொழியப்பட்டுள்ள திருவனந்தபுரம்-கன்னியாகுமரி விரைவு நெடுஞ்சாலைக்கும் முதன்மையானதாகும்.

ஊரில் நெல்வயல்களும் தென்னைமரங்களும் சூழ்ந்துள்ளன. ஊரின் ஒருபக்கம் சிறுமலைகளும் தண்பொருநை ஆறும் மறுபக்கம் பாறைகளும் உள்ளன. மிக அருகில் 1 கிமீ தொலைவில் குழித்துறை தொடருந்து நிலையமும் 2 கிமீ தொலைவில் மார்த்தாண்டம் நகரியமும் உள்ளன. இங்குள்ள மக்கள் தமிழும் மலையாளமும் கலந்து ஈழப்பாணித் தமிழில் பேசுகின்றனர். முன்பு இது கேரளாவில் இருந்தது. விடுதலைக்குப் பின் தமிழ்நாட்டோடு சேர்ந்தது.

பள்ளிகள்
 புனித அந்தோணி உயர்நிலைப் பள்ளி
 ஆர்த்தெசியா பதின்மப் பள்ளிவிக்னேசுவரா பதின்மப் பள்ளி
 அரசு நடுநிலைப்பள்ளி

மேற்கோள்கள்

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள கிராமங்கள்
கோவிந்தன் லட்சுமணன்

கோவிந்தன் லட்சுமணன் (Govindan Lakshmanan) இந்தியாவின் தமிழ்நாட்டின் புதுக்கோட்டை மாவட்டத்தைச் சேர்ந்த தூர ஓட்டப்பந்தய வீரர் ஆவார். இவர் பெரும்பாலும் 5000 மீட்டர் மற்றும் 10,000 மீட்டர்களுக்கு மேல் போட்டியிடுகிறார். ஆனால் அரை மாரத்தானையும் போட்டியாக ஓடியுள்ளார். தற்போது இந்திய ராணுவத்தில் பணியாற்றி வருகிறார்.

சொந்த வாழ்க்கை 
தனது ஆறு வயதில் தந்தையை ஒரு விபத்தில் இழந்த இவர், பக்கத்து வீட்டுக்காரரான எஸ். உலோகநான் என்பவரால் தத்தெடுக்கப்பட்டார். இவரது தாயார் ஜெயலட்சுமி சிறு விவசாயி. உலோகநாதனின் மகள் சூரியாவுடன் இவரது 16 வது வயதில் தமிழ்நாட்டின் புதுக்கோட்டை நகருக்கு அருகிலுள்ள கவிநாடு கிராமத்தில் உள்ள இளைஞர் விளையாட்டுக் கழகத்தில் நீண்ட தூர ஓட்டப் பயிற்சியைத் தொடங்கினார்.

சாதனை
 சீனாவின் ஊகானில் 2015இல் நடைபெற்ற ஆசிய உள்ளரங்கு தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 5000 மீட்டர் ஓட்டப் போட்டியில் 13:36.62. நேரத்தில் ஓடி வெண்கலம் வென்றார்.
 சீனாவின் ஊகானில் 2015இல் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 10000மீட்டர் ஓட்டப் போட்டியில் 29:42.81 நேரத்தில் ஓடி வெள்ளிப் பதக்கம் வென்றார்.
 இந்தியாவின் புவனேசுரத்தில் 2017இல் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 5000மீட்டர் ஓட்டப் போட்டியில்  14:54.48, நேரத்தில் ஓடி தங்கம்  வென்றார்.
 துருக்மெனிஸ்தான் நாட்டில் 2017 நடைபெற்ற 5வது ஆசிய உள்ளரங்கு விளையாட்டுப் போட்டியில் இந்தியா சார்பாக கலந்து கொண்டு ஆண்களுக்கான 3,000 மீ ஓட்டப்பந்தயத்தில் 08:02.30  நேரத்தில் ஓடி தங்கம் வென்றார்.

மேற்கோள்கள்

 http://timesofindia.indiatimes.com/sports/more-sports/athletics/asian-athletic-championships-5000-m-gold-medallist-g-lakshmanan-once-practised-barefoot/articleshow/59491279.cms 
 http://www.ndtv.com/delhi-news/g-lakshmanan-monika-athare-best-indians-at-delhi-half-marathon-1627755
 http://www.dnaindia.com/sport/report-army-runners-neeraj-pal-g-lakshmanan-kavita-raut-of-ongc-set-new-marathon-course-marks-2045947
 http://www.thehindu.com/sport/other-sports/asian-athletics-championships-poovamma-joseph-win-silver-medals/article7282726.ece
 http://www.dnaindia.com/sport/report-vikas-gowda-lalita-babbar-win-gold-at-asian-athletics-championships-in-china-2093152
 https://www.iaaf.org/news/report/hadadi-wins-fifth-asian-discus-title-bhubanes
 http://www.vikatan.com/news/sports/94791-5000-m-gold-medallist-g-lakshmanan-once-practised-barefoot.html

வெளி இணைப்புகள் 
 

தமிழக விளையாட்டு வீரர்கள்
1990 பிறப்புகள்
வாழும் நபர்கள்
இந்தியத் தடகள வீரர்கள்
புதுக்கோட்டை
துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
அணுக்கரு வெடிப்பு

அணுக்கரு வெடிப்பு (nuclear explosion) என்பது மிக வேகமான அணுக்கரு வினையிலிருந்து வெளிவரும் வேகமான ஆற்றல் வெளிப்பாடு ஆகும். அணுக்கரு வினையானது அணுக்கருப் பிளவு, அணுக்கரு இணைவு அல்லது இவை இரண்டும் கலந்த பலகட்ட விழுத்தொடர் கலவை மூலம் நடைபெறுகிறது. அணுக்கரு இணைவை அடிப்படையாகக் கொண்ட அனைத்து ஆயுதங்களிலும் அணுக்கரு இணைவை ஏற்படுத்த அணுக்கருப் பிளவு தூண்டுதலாகப் பயன்படுத்தப்படுகிறது. முழுமையான அணுக்கரு இணைவு ஆயுதமானது, இன்றளவும் அனுமான அளவிலேயே உள்ளது. அணுக்கரு வெடிப்பு அணுக்கரு ஆயுதங்களிலும் அணுகுண்டு சோதனைகளிலும் பயன்படுத்தப்படுகிறது.

வளிமண்டல அணுக்கரு வெடிப்புகளானது காளான் மேகங்களுடன் தொடர்புடையது, என்றாலும் காளான் மேகங்களைப் பெரிய வேதியியல் வெடிப்புகளால் கூட ஏற்படுத்த முடியும். இந்தக் காளான் மேகங்கள் இல்லாமல், வளிமண்டல அணுக்கரு வெடிப்பு சாத்தியமாகும். அணுக்கரு வெடிப்பானது அதிக அளவு அயனியாக்கும் கதிர்களையும் கதிரியக்கக் கழிவுகளையும் வெளிவிடும். இவை மனிதர்களுக்கு தீங்கு விளைவிப்பதுடன், மிதமான முதல் கடுமையான தோல் தீக்காயங்கள், கண் பாதிப்பு, கடிய கதிர்வீச்சு நோய்க்கூட்டறிகுறிகள், கதிர்வீச்சினால் தூண்டப்பட்ட புற்றுநோய் அல்லது இறப்புகள் கூட ஏற்படலாம். அணுக்கரு வெடிப்புகள் சில மாதங்கள் முதல் ஆண்டுகள் வரை நீடிக்கும் காலநிலைத் தீங்கை விளைவிக்கும். 1983 ஆம் ஆண்டு ஒரு கட்டுரையில், கார்ல் சேகன் ஒரு சிறிய அளவிலான அணுக்கருப் போர் வளிமண்டலத்தைப் பாதிக்கப் போதுமான துகள்களை வெளியிடலாம் என்று கூறினார், இதனால் கோள் குளிர்ச்சியடைந்து, பயிர்கள், விலங்குகள், வேளாண்மை ஆகியவை உலகம் முழுவதும் மறைந்துவிடும். இவ்வாறான விளைவு அணுப்போர் குளிர்காலம் எனப் பெயரிடப்பட்டது.

அணுக்கரு ஆயுதங்கள் 
அமெரிக்கா அணுக்கரு ஆயுதத்தை இதுவரை இரண்டு முறை போரில் பயன்படுத்தப்பட்டுள்ளது. இரண்டாம் உலகப்போரில் ஜப்பானுக்கு எதிராக அமெரிக்காவால் வீசப்பட்ட அணுகுண்டுகளுக்கு லிட்டில் பாய்(சின்ன பையன்), ஃபாட் மான்(குண்டு ஆண்) என அழைத்தனர்.

லிட்டில் பாய் 
முதல் குண்டு(யுரேனியம்-துப்பாக்கி வகை) 6 ஆகச்ட் 1945 ஆம் ஆண்டு, காலை நேரத்தில் அமெரிக்க விமானப்படையால் ஹிரோசிமா நகரத்தில் வீசப்பட்டது.அதில் 20,000 ஜப்பான் போர்வீரர்கள், 20,000 கொரிய அடிமைக் கூலிகள் உட்பட 70,000 மக்கள் கொள்ளப்பட்டனர்.

ஃபாட் மான் 
மூன்று நாட்களுக்கு பிறகு இரண்டாவது குண்டு (புளுட்டோனிய- உள்நோக்கி வெடிக்கும் வகை) நாகசாகி நகரத்தின் மீது வீசப்பட்டது. இதில் 27,778 ஆயுத தளவாட அலுவலர்கள், 2,000 கொரிய அடிமைக் கூலிகள், மற்றும் 150 ஜப்பான் போர்வீரர்கள் உள்பட 39,000 பேர் கொள்ளப்பட்டனர்.

அணுக்கரு வெடிப்பின் விளைவுகள் 
அனுக்கரு வெடிப்பு மிக பரந்த நிலப்பரப்பை, நீண்ட காலத்திற்கு பாதிப்பை ஏற்படுத்தும். மனித குலத்திற்கு பெரும் அச்சுருத்தலை ஏற்படுத்தும். கதிரியக்க மாசானது மரபணு பிறழ்வு மற்றும் புற்றுநோயை உண்டாக்குகிறது. இப்பாதிப்புகள் பல தலைமுறைகளுக்கு தொடரும்.
மற்ற வெடிகுணுகளை போல அல்லாமல், அணுக்கரு குண்டுகள் வெடிக்கதொடங்கினால், நிற்காமல் தொடர்ந்து வெடித்துக்கொண்டே இருக்கும். வெடிப்பின் மையப்பகுதியிலிருந்து வரும் அணுக்கரு கதிர்வீச்சு மேகம், வெப்ப அலைகள் பரவுவது நின்ற பிறகும் கூட, உயிரினங்களுக்கு பாதிப்பை ஏற்படுத்துகின்றது.

மேற்கோள்கள்

வெளி இணைப்புகள் 
 Video – Nuclear Explosion Power Comparison
 NUKEMAP2.7 (modelling effects of nuclear explosion of various yield in various cities)

அணுக்கருவியல்
அணுக்கரு வேதியியல்
டி . தியோடர் ரெஜினால்ட்

டி. தியோடர் ரெஜினால்ட் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2006 ஆம் ஆண்டு நடந்த சட்டமன்றத் தேர்தலில், பத்மனாபபுரம் தொகுதியில் இருந்து, திராவிட முன்னேற்றக் கழக வேட்பாளராக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
13 ஆவது தமிழ்நாடு சட்டமன்ற உறுப்பினர்கள்
ஜபல்பூர் மேற்கு (சட்டமன்றத் தொகுதி)

ஜபல்பூர் மேற்கு (சட்டமன்றத் தொகுதி) (Jabalpur West Assembly constituency) (தொகுதி எண் : 100) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ஜபல்பூர்  மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
ஜபல்பூர் மேற்கு சட்டமன்றத் தொகுதியின் தற்போதைய உறுப்பினராகஇந்திய தேசிய காங்கிரஸ் கட்சியைச்  சேர்ந்த தருண் பனோத்  இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஜபல்பூர் மாவட்டம்
மத்தியப் பிரதேச சட்டமன்றத் தொகுதிகள்
தொழுவன் பூச்சி

தொழுவன் பூச்சி (European mantis) பயிர்களைத் தாக்கும் பூச்சி இனங்களைக் கொன்றுண்ணும் இயல்பு உடையது. இப்பூச்சியின் முன்கால்கள் இரையைப் பிடிப்பதற்கு வசதியாக மடங்கும் தன்மையுடனும் முள்களுடனும் இருக்கும். இக்கால்கள் நடப்பதற்கு பயன்படாது. முன்கால்களை நீட்டி, முன்னும் பின்னும் அசைப்பதால் இவ்வசைவுகள், மனிதர்கள் பசுவிடம் பால் கறப்பதை ஒத்துள்ளன. எனவே இப்பூச்சியைத் தொழுவன்பூச்சி (Mantis religiosa) என்பர். 

தொழுவன் பூச்சியில் ஆண், பெண் வேறுபாடு உண்டு. ஆண் பூச்சி பெண் பூச்சியுடன் கலவியில் இணையும்போது, பெண் பூச்சி ஆண் பூச்சியின் தலையைக் கடித்துத் தின்றுவிடுவது வழக்கம். பெண் தொழுவன் பூச்சி முட்டைகளைக் குவியலாக, வயிற்றின் நுனியிலிருந்து சுரக்கும் ஒரு வகை நீர்மத்தால் மூடி, செடிகளின் இலை மற்றும் தண்டுகளின் மீது இடும். ஒவ்வோர் இனத் தொழுவன் பூச்சியும் ஒரு குறிப்பிட்ட வடிவத்தில் முட்டைக் கூடுகளை அமைக்கும். சில நாள்களில் முட்டைகள் பொரிந்து இளரிகள் (nymphs) எனப்படும் குஞ்சுகள் முட்டைக் கூடுகளைக் கிழித்துக் கொண்டு வெளி வரும். இறக்கைகள் அற்று இருக்கும்.

இளங்குஞ்சுகள் தாய்ப் பூச்சியின் உருவ அமைப்பைக் கொண்டிருக்கும். தம் அளவிற்கு ஏற்ற சிறு புழு பூச்சிகளைப்  பிடித்து உண்டு வளரும். ஒவ்வொரு படிநிலை வளர்ச்சிக்கும் இடையில் தம் தோலை உரித்து ஐந்து இளநிலைப் பருவங்களைக் கடந்து முழு வளர்ச்சி அடைந்து தொழுவன் பூச்சிகளாகின்றன. இளறிகளின் 4,5 ஆம் இளநிலைப் பருவங்களில் இறக்கைகள் முளைவிட்டு இறுதி நிலையில் முழு இறக்கைகளாக விரிகின்றன. இந்நிலைக்குப்பின் பூச்சிகள் வளர்வதில்லை.

தொழுவன் பூச்சி, தன் தலையை அனைத்துத் திசைகளிலும் எளிதாகத் திருப்பும் அமைப்புடையது. தலையில் இரண்டு கூட்டுக்கண்களும், மூன்று புள்ளிக் கண்களும், இரண்டு உணர் கொம்புகளும் உண்டு. வாய்ப்பகுதியில் இரண்டு வலுவான பற்கள் உள்ளன. இவற்றின் உதவியால் தொழுவன் பூச்சி தன் இரையைக் கடித்து மென்று விழுங்கும்.

இயல்பாக தொழுவன் பூச்சி பச்சை நிறத்தில் இருக்கும். செடிகளின் ஊடே இருக்கும்போது பெரும்பாலும் கண்ணுக்குப் புலப்படாது. சில வகைத் தொழுவன் பூச்சி காய்ந்த சருகு நிறத்திலும் இருக்கும். காய்ந்து உதிர்ந்த இலைச்சருகுகளின் ஊடே இருந்துகொண்டு அங்கு வரும் பூச்சிகளைத் தின்று வாழும். தொழுவன் பூச்சி மற்ற பூச்சியினங்களை வேட்டையாடுவதில் சிறந்தது. தொழுவன் பூச்சி தன்னைவிட உருவில் பெரிய பூச்சிகளைக் கூட எளிதில் தன் வலுவான முள்கள் நிறைந்த முன்கால்களால் பிடித்துத் தின்றுவிடும். இயற்கையில், தொழுவன் பூச்சி ஒரு பயனுடைய கொன்றுண்ணியாகும்.

மேற்கோள்கள்

உசாத்துணை 
 அறிவியல் களஞ்சியம் தொகுதி 13

கும்பிடுபூச்சிகள்
பனாகர் (சட்டமன்றத் தொகுதி)

பனாகர் (சட்டமன்றத் தொகுதி) (Panagar Assembly constituency, தொகுதி எண் : 101) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ஜபல்பூர் மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
பனாகர் மேற்கு சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த சுஷீல் குமார் திவாரி (இந்து பையா) இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஜபல்பூர் மாவட்டம்
மத்தியப் பிரதேச சட்டமன்றத் தொகுதிகள்
சிஹோரா (சட்டமன்றத் தொகுதி)

சிஹோரா (சட்டமன்றத் தொகுதி) (Sihora Assembly constituency, தொகுதி எண் : 102) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ஜபல்பூர்  மாவட்டத்தில் அமைந்துள்ளது.  இத்தொகுதி பழங்குடி இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
சிஹோரா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த நந்தானி நராவி இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஜபல்பூர் மாவட்டம்
மத்தியப் பிரதேச சட்டமன்றத் தொகுதிகள்
ஷாபுரா (சட்டமன்றத் தொகுதி)

ஷாபுரா (சட்டமன்றத் தொகுதி) (Shahpura Assembly constituency, தொகுதி எண் : 103) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி டிண்டோரி  மாவட்டத்தில் அமைந்துள்ளது.  இத்தொகுதி பழங்குடி  இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
ஷாபுரா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த ஓம்பிரகாஷ் துர்வே இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
டிண்டோரி மாவட்டம்
மத்தியப் பிரதேச சட்டமன்றத் தொகுதிகள்
பிச்சியா (சட்டமன்றத் தொகுதி)

பிச்சியா (சட்டமன்றத் தொகுதி) (Bichhiya Assembly constituency, தொகுதி எண் : 105) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி மண்டலா  மாவட்டத்தில் அமைந்துள்ளது. இத்தொகுதி பழங்குடி இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
பிச்சியா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த பண்டிட் சிங் துர்வே இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மண்டலா மாவட்டம்
மத்தியப் பிரதேச சட்டமன்றத் தொகுதிகள்
டிண்டோரி (சட்டமன்றத் தொகுதி)

டிண்டோரி (சட்டமன்றத் தொகுதி) (Dindori Assembly constituency, தொகுதி எண் : 104) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி டிண்டோரி  மாவட்டத்தில் அமைந்துள்ளது.  இத்தொகுதி பழங்குடி இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
டிண்டோரி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த ஓமகார் சிங் மார்கம் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
டிண்டோரி மாவட்டம்
மத்தியப் பிரதேச சட்டமன்றத் தொகுதிகள்
பூஞ்சு ஆறு

பூஞ்சு ஆறு (Poonch River) இந்தியாவின் சம்மு மற்றும் காசுமீர் மற்றும் பாக்கித்தானின் சம்மு மற்றும் காசுமீர் நகரங்கள் வழியாக பாய்கிறது. பஞ்சு ஆறு, பஞ்சு தோகி, பஞ்சின் தோகி என்ற பெயர்களாலும் அழைக்கப்படும்.) இது ஜீலம் ஆற்றின் துணை ஆறாகும்.

பெயர்
ஜார்ஜ் புஃலரின் கூற்றுப்படி, தோகி என்ற வார்த்தையின் பண்டைய வடிவம், இராஜதரங்கிணி மற்றும் நிலமாதா புராணத்தில் குறிப்பிடப்பட்ட தௌசி என்பதாகும். பிந்தைய படைப்பில், ஆபகா (சியால்கோட்டின் ஐக் நாலா), தௌசி மற்றும் சந்திரபாகா ஆகியவை ஒன்றாகப் பெயரிடப்பட்டுள்ளன. அநேகமாக இந்தச் சொல், 'குளிர்', அதாவது 'பனி' என்ற பொருள்படும் சமசுகிருதச் சொல்லான "துசரா"   உடன் இணைக்கப்பட்டிருக்கலாம்.

ஆற்றின் போக்கு

பூஞ்சு ஆறு பிர் பாஞ்சல் மலைத்தொடரின் தெற்கு நோக்கிய மலையடிவாரத்தில் நீல்-காந்த் கலி மற்றும் இயாமியன் கலி ஆகிய பகுதிகளில் உருவாகிறது. இந்தப் பகுதியில் இது 'சீரன்' (சூரன்) என்று அழைக்கப்படுகிறது. பூஞ்சு நகரத்தை அடையும் வரை தெற்கேயும் பின்னர் மேற்கிலும் இது பாய்கிறது. அதன் பிறகு இது தென்மேற்கே வளைந்து, இறுதியாக சோமுக்கிற்கு அருகிலுள்ள மங்களா நீர்த்தேக்கத்தில் வடிகிறது. பூஞ்சு, செக்ரா, தட்டா பானி, கோட்லி மற்றும் மிர்பூர் ஆகிய நகரங்கள் இந்த ஆற்றின் கரையில் அமைந்துள்ளன.

துணை ஆறுகள் 
"மலை நாட்டின் பெரிய பகுதியில் பூஞ்சு ஆறு வடிகிறது. உயரமான பஞ்சால் மலைத்தொடரில் எழும் இந்த ஆறு  நீரோடைகள் பலவற்றை சேகரித்துக் கொள்கிறது. உண்மையில் பூஞ்சு ஆறு இரத்தன் மலைத்தொடரின் கிளைப்பகுதியின் வடக்கு அல்லது வடமேற்கு பகுதியிலிருந்து வரும் அனைத்து நீரோடைகளையும் ஒருங்கிணைக்கிறது. இடைநிலை உயரமுள்ள மலைகளால் ஆக்கிரமிக்கப்பட்ட கணிசமான பகுதியிலும் வடிகிகிறது"  என 1875 ஆம் ஆண்டில் ஆங்கிலேய நிலவியலாளர் பிரடெரிக்கு திரியூ குறிப்பிடுகிறார்.

ஆற்றின் முக்கிய துணை ஆறுகள்:

 மண்டி (),
 நிம்பல் கதா (),
 தருங்லி (),
 பீடார் (),
 இரங்குரி (),
 இரங்கர் (),
 மெந்தார் (),
 ஆணி (),
 பான் (),
 மகூலி (), மற்றும்
 காட்டு ().

ஆசாத் காசுமீரின் அவேலி மாவட்டத்தில் தோன்றி தென்மேற்கே பாய்ந்து பூஞ்சு நகருக்கு அருகில் பூஞ்சு ஆற்றில் கலக்கும் பீடார் நாலா சில சமயங்களில் 'பஞ்சு நதி' என்று அழைக்கப்படுகிறது. (பூஞ்சு ஆற்றின் மேல்நிலைப் பகுதி சூரன் நதி என்று அழைக்கப்படுகிறது.)

சுற்றுப்புறம்
சோபியானிலிருந்து முகலாய சாலை, பூஞ்சு ஆற்றின் தோன்றுமிடத்தைச் சுற்றி அதன் கரையில் செல்கிறது.

இந்தியாவின் பூஞ்சு மாவட்டத்தில் உள்ள பாஃப்லியாசு அருகே கட்டப்பட்டு வரும் பர்னாய் நீர்மின் திட்டம், 37.5 மெகா வாட் மின் உற்பத்தி மற்றும் மாவட்டத்தில் உள்ள பரந்த விவசாய நிலங்களுக்கு நீர்ப்பாசனம் செய்யும் என எதிர்பார்க்கப்படுகிறது. இந்த திட்டம் 2017-18 இல் முடிக்க திட்டமிடப்பட்டது.

100 மெகாவாட் திறன் கொண்ட குல்பூர் நீர்மின் திட்டம் ஆசாத் சம்மு காசுமீரில் உள்ள பூஞ்சு ஆற்றின் மீது அமைந்துள்ளது.

குறிப்புகள்

மேற்கோள்கள்

புற இணைப்புகள் 
 Poonch River marked on OpenStreetMap, retrieved 19 January 2021.

ஜம்மு காஷ்மீர் ஆறுகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய ஆறுகள்
கோயம்புத்தூர் முற்றுகை

கோயம்புத்தூர் முற்றுகை (Siege of Coimbatore) என்பது தென்னிந்தியாவின் கோயம்புத்தூர் கோட்டையை பிடித்திருந்த பிரித்தானிய கிழக்கிந்திய நிறுவனத்தின் கோட்டை காவல் படை மற்றும் திருவாங்கூர் படைகளை எதிர்த்து  மூன்றாம் ஆங்கில-மைசூர் போரின் போது மைசூர் இராச்சியப் படையினர் மேற்கொண்ட நடவடிக்கை ஆகும். 1791 ஆம் ஆண்டு மே மாதம் தொடங்கிய இம்முற்றுகைப் போரில் கோட்டையைத் தகர்க்க மேற்கொள்ளப்பட்ட ஒரு முயற்சி சூன் மாதம் 11 ஆம் நாள் முறியடிக்கப்பட்டது. அதன் பின்பு படைத் தளபதி யான் சால்மெர்சு தலைமையில் கோட்டை காவல் படை வலுப்படுத்தப்பட்டது,  பின்னர் மைசூரின் பெரும் படைகள் வரவழைக்கப்பட்டு கோட்டையை எதிர்த்து போர் தொடுக்கப்பட்டது. இறுதியில் கோட்டை காவல் படை நவம்பர் 2- ஆம் நாளில் சரணடைந்தது. சரணடையும் விதிகளுக்கு எதிராக திப்பு சுல்தான் கோட்டை தளபதிகளை சிறைப்பிடித்தார்.

மேற்கோள்கள்

Mill, James. A history of British India, Volume 5

கோயம்புத்தூரின் வரலாறு
தேவிபட்டினம் உலகநாயகியம்மன் கோயில்

தேவிப்பட்டிணம் உலகநாயகியம்மன் கோயில் தமிழ்நாட்டில் இராமநாதபுரம் மாவட்டம், இராமநாதபுரம் வட்டம்,  தேவிபட்டினம் என்னும் ஊரில் அமைந்துள்ள அம்மன் கோயிலாகும்.

வரலாறு 
இக்கோயில் பதினெட்டாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் உலகநாயகி அம்மன்(சுயம்பு) சன்னதி உள்ளது. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது.

இதனையும் காண்க
 தேவிப்பட்டிணம் திலகேஸ்வரர் கோயில்
 தேவிப்பட்டிணம் மாரியம்மன் கோயில்
 தேவிப்பட்டிணம் கடலடைத்த பெருமாள் கோயில்

மேற்கோள்கள் 

இராமநாதபுரம் மாவட்டத்திலுள்ள அம்மன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
தேவிப்பட்டினம் கடலடைத்த பெருமாள் கோயில்

தேவிப்பட்டிணம் கடலடைத்த பெருமாள் கோயில் தமிழ்நாட்டில் இராமநாதபுரம் மாவட்டம், தேவிபட்டினம்  என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பதினெட்டாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் கடலடைத்தபெருமாள், ஸ்ரீதேவி, பூமாதேவி சன்னதிகள் உள்ளன. இங்குக் கோயில் குளம் உள்ளது. இக்கோயில் உப கோயில் என்ற வகைப்பாட்டில் இராமநாதபுரம் சமஸ்தான தேவத்தானத்தின் கட்டுப்பாட்டில் உள்ளது.

பூசைகள் 
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது.

இதனையும் காண்க
 தேவிப்பட்டிணம் திலகேஸ்வரர் கோயில்
 தேவிப்பட்டிணம் உலகநாயகியம்மன் கோயில்
 தேவிப்பட்டிணம் மாரியம்மன் கோயில்

மேற்கோள்கள் 

இராமநாதபுரம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
தேவிப்பட்டினம் திலகேஸ்வரர் கோயில்

தேவிப்பட்டிணம் திலகேஸ்வரர் கோயில் தமிழ்நாட்டில் இராமநாதபுரம் மாவட்டம், தேவிபட்டினம்  என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் திலகேஸ்வரர், சௌந்திரநாயகி அம்மன் சன்னதிகளும், கன்னிமூல விநாயகர், சுப்பிரமணியர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள் 
இக்கோயிலில் காரணாகம முறைப்படி ஒருகாலப் பூசை நடக்கின்றது.

இதனையும் காண்க
 தேவிப்பட்டிணம் திலகேஸ்வரர் கோயில்
 தேவிப்பட்டிணம் உலகநாயகியம்மன் கோயில்
 தேவிப்பட்டிணம் கடலடைத்த பெருமாள் கோயில்
 தேவிப்பட்டிணம் மாரியம்மன் கோயில்

மேற்கோள்கள் 

இராமநாதபுரம் மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
நெமிலி புன்னாகேஸ்வரர் கோயில்

நெமிலி புன்னாகேஸ்வரர் கோயில் தமிழ்நாட்டில் வேலூர் மாவட்டம், அரக்கோணம் அடுத்த நெமிலி என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் மூன்றாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் புன்னாகேஸ்வரர், விசாலாட்சி சன்னதிகளும், விநாயகர், முருகர், வள்ளி, தெய்வானை, துர்க்கை உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது. மாசி ( சிவராத்திரி) மாதம் முக்கிய திருவிழா நடைபெறுகிறது. மாசி ( மாசி மகம்) மாதம் திருவிழா நடைபெறுகிறது.

மேற்கோள்கள் 

வேலூர் மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
பூ. ம. செங்குட்டுவன்

பூ. ம. செங்குட்டுவன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், மருங்காபுரி தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தமிழ் 2013 அக்டோபர் மாதம் அதிமுகவில் இணைந்தார், பின்னர் 2021 பிப்ரவரி 21 ஆம் நாள் மீண்டும் திமுகவில் இணைந்தார். கொரோனா தொற்றால் பாதிக்கப்பட்டு, 2021 ஜூலை 2 ஆம் நாள் உயிரிழந்தார்.

இளமைக் காலம்
திருச்சி மாவட்டம், மணப்பாறையையடுத்த மருங்காபுரி ஒன்றியம் வேலக்குறிச்சியில் பூதன் (எ) மலையாண்டி மற்றும் நாச்சியம்மாள் தம்பதியினருக்கு இரண்டாவது மகனாக 1941 ஜூன் 20 ஆம் நாள் பிறந்தார். முதுகலை தமிழ் இலக்கியம் படித்தார். மிசா வழக்கில் கைது செய்யப்பட்டு ஓராண்டு சிறையிலிருந்தார். மேலும் திமுக கட்சி சார்பில் சுமார் 60 முறை சிறை சென்றவர்.

சொத்துக் குவிப்பு வழக்கு
1996 முதல் 2001 ஆண்டு தமிழக அமைச்சரவையில் இந்து சமய அறநிலையத் துறை மற்றும் கால்நடைத்துறை அமைச்சராக இவர் பதவி வகித்தார். இவர் அமைச்சரான காலத்தில் வருமானத்துக்கு அதிகமாக ரூ.81,42,977 மதிப்பில் சொத்து குவித்ததாக, 2003 ஆம் ஆண்டு வழக்குப் பதிவு செய்யப்பட்டு இவரது இரண்டு மகன்கள்(பன்னீர்செல்வம், சக்திவேல்), மகள்(மீனாட்சி), மருமகன்(ராஜலிங்கம்), தம்பி மகள்(வள்ளி) ஆகியோர் குற்றவாளிகளாகச் சேர்க்கப்பட்டனர். திருச்சி ஊழல் தடுப்பு தனி நீதிமன்றத்தில் வழக்கு நடைபெற்றது. பின்னர் இந்த வழக்கு முதன்மை மாவட்ட மற்றும் அமர்வு நீதிமன்றத்திற்கு மாற்றப்பட்டு 2023 அக்டோபரில் மூன்றாண்டுகள் சிறைத் தண்டனை விதிக்கப்பட்டது.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
பசுவப்பட்டி வரதராஜப்பெருமாள் கோயில்

பசுவப்பட்டி வரதராஜ பெருமாள் கோயில் தமிழ்நாட்டில் கரூர் மாவட்டம், பசுவப்பட்டி என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள் சன்னதி உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது.

மேற்கோள்கள் 

கரூர் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்